Dit is verblydend om te weet dat die Here Homself vir tyd en ewigheid aan ons verbind het. Dit alles omdat Hy ons innig liefhet en net die beste vir ons begeer.
Uiteraard moet ŉ mens geloof behou. Die som van die lewe tel nie altyd op nie. Soms wil jou lewenswiskunde nie uitwerk nie, trouens dis hoe dit vir jou lyk. Die digter stel sy verstaan en vertrekpunt egter onomwonde: Uit U hand kom net wat mooi is – oorvloedige blydskap.